CELEX: 32018D0719(01)
Language: lt
Date: 1531699200000
Title: 2018 m. liepos 16 d. Tarybos sprendimas, kuriuo skiriamas vienas Europos cheminių medžiagų agentūros Valdančiosios tarybos narys

19.7.2018   
            
            
               LT
            
            
               Europos Sąjungos oficialusis leidinys
            
            
               C 253/7
            
         TARYBOS SPRENDIMAS
   2018 m. liepos 16 d.
   kuriuo skiriamas vienas Europos cheminių medžiagų agentūros Valdančiosios tarybos narys
   (2018/C 253/02)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB ir panaikinantį Tarybos reglamentą (EEB) Nr. 793/93 bei Komisijos reglamentą (EB) Nr. 1488/94, taip pat Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB ir 2000/21/EB (1), ypač į jo 79 straipsnį,
   kadangi:
   
               (1)
            
            
               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;
            
         
               (2)
            
            
               Taryba 2015 m. gegužės 11 d. sprendimu (2) paskyrė 15 Valdančiosios tarybos narių;
            
         
               (3)
            
            
               Maltos Vyriausybė informavo Tarybą ketinanti pakeisti Maltos atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2019 m. gegužės 31 d., kandidatūrą,
            
         PRIĖMĖ ŠĮ SPRENDIMĄ:
   1 straipsnis
   Maltos pilietė Ingrid BORG, gimusi 1981 m. balandžio 8 d., skiriama Valdančiosios tarybos nare vietoj Edward XUEREB laikotarpiui nuo 2018 m. liepos 16 d. iki 2019 m. gegužės 31 d.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2018 m. liepos 16 d.
      
         
            Tarybos vardu
         
         
            Pirmininkas
         
         J. BOGNER-STRAUSS
      
   
   
      (1)  OL L 396, 2006 12 30, p. 1.
   
      (2)  2015 m. gegužės 11 d. Tarybos sprendimas, kuriuo skiriama penkiolika Europos cheminių medžiagų agentūros Valdančiosios tarybos narių (OL C 161, 2015 5 14, p. 2).